be2c480e43e908dbeb6cde4cb9e0c835
hvad er 120-dagesreglen?
dataloen.dk
2021.43
efter den såkaldte 120-dagesregel i funktionærloven kan en funktionær opsiges med et forkortet varsel på 1 måned, hvis funktionæren inden for en periode på 12 måneder har fået løn under sygdom i 120 sygedage. dette gælder, uanset hvor længe funktionæren har været ansat i virksomheden.
590bfdabb7eb77785689ebd48f8d6836
hvad betyder “i umiddelbar tilknytning” ved 120-dagesreglen?
dataloen.dk
2021.43
at opsigelsen skal ske i umiddelbar tilknytning til udløbet af de 120 sygedage, har tidligere givet anledning til tvister. for hvad ligger der egentlig i begrebet “tilknytning”, og hvor umiddelbart er "umiddelbar"? domstolene har slået fast, at en funktionær ikke kan opsiges efter 120-dagesreglen, før den 120. sygedag er udløbet. med andre ord kan opsigelsen tidligst ske på den 121. sygedag. men hvor lang tid efter udløbet af den 120. sygedag kan du så opsige efter reglen og stadig være på sikker grund? for at svare på dette spørgsmål, må vi kigge nærmere på retspraksis. i en dom fra 1992 blev en opsigelse, der var blevet givet på den 130. sygedag, ikke betragtet som rettidig efter 120-dagesreglen. derimod blev en opsigelse givet på sygedag nummer 129,5 anset for at være sket i tilknytning til den 120. sygedag. der tegner der sig derfor et billede af, at 120-dagesreglen kan anvendes, hvis opsigelsen falder inden for det tidsrum, hvor funktionæren er på sin 121. - 129,5. sygedag.
295981a8188eaf8f1247cd435f19aa25
hvordan beregnes 120-dagesreglen?
dataloen.dk
2021.43
du skal være særligt opmærksom på, at det ved brugen af 120-dagesreglen er afgørende, at antallet af sygedage er opgjort præcist og korrekt. i øvrigt skal du kunne dokumentere optællingen. og når du tæller, er det væsentligt at sondre mellem fuldtidssygdom og deltidssygdom.
1f3da9a1eb99bc8476e65ba8e945b341
hvad med andre typer af sygefravær?
dataloen.dk
2021.43
graviditetsbetinget fravær ikke må indgå i optællingen, da det vil stride imod ligebehandlingsloven (det er direkte forskelsbehandling). sygefravær begrundet i en arbejdsskade kan derimod godt indgå i optællingen.